laion/Wikipedia-Exotic huggingface dataset:
איוואן יאנקובסקי

איוון פיליפוביץ' יאנקובסקי (נולד ב-30 באוקטובר 1990) הוא שחקן רוסי, הידוע בעיקר בזכות תפקידו בסרט ברית הסמרטוטים. אביו הוא השחקן/במאי פיליפ יאנקובסקי וסבו היה השחקן אולג ינקובסקי. איוואן יאנקובסקי נולד במוסקבה, רוסיה הסובייטית, ברית המועצות. הוריו של איבן הם השחקן והבמאי פיליפ יאנקובסקי והשחקנית אוקסנה פנדרה. אחותו הצעירה יליזבטה היא גם שחקנית. מכיתה ח' למד בבית הספר לקולנוע בינלאומי במוסקבה, ואחריו נכנס ללימודים באקדמיה הרוסית לאמנויות התיאטרון. בשנת 2013 סיים את לימודיו במחלקת המשחק והבימוי (בסדנה של סרגיי זנובאץ'). הופעת הבכורה הקולנועית שלו הייתה בגיל 10 בסרט בוא להביט בי (2001). ההצלחה וההכרה הראשונה בקרב הציבור הגיעו אליו לאחר תפקידו כאנדריי קלייב בסרט "אינדיגו" (2008), שסיפר את סיפורם של אנשים בעלי כוחות על. דמותו של איוואן ינקובסקי הייתה מסוגלת לחזות סכנה ואירועים אחרים. הוא כיכב בסרט ברית הסמרטוטים (2015) של הבמאי מיכאיל מסטצקי. לדברי איוואן ינקובסקי, הוא יכול להתייחס בקלות לדמות שיצר על המסך: "דמות זו אינה קלת דעת - הוא אידאולוגי, הוא אוסף ומוביל את כולם, אך כשהוא מבין שכל זה לא הגיוני וכי עדיף להיכנס למכון, הוא מחליט: 'בואו נבטל הכל'. זה גם קרוב אלי, ההלקאה העצמית והחשבון הנפש הזה..." בשנת 2015 הוא זכה בפרס "השחקן הטוב ביותר" (יחד עם וסילי בוטקביץ', אלכסנדר פאל ופאבל צ'ינארב) עבור הסרט ברית הסמרטוטים בפסטיבל קינוטאבר לקולנוע רוסי. בין תפקידיו המצליחים האחרים היה פאשה סמולניקוב בסרט הפנטזיה הרוסי שומרי הלילה (2016). הגיבור שלו הוא שליח שעובד במחלקה ללחימה באנשי זאב ומכשפות. לצדו כיכב השחקן לאוניד יארמולניק בסרט המותחן "מלכת העלה" (2016), דמותו היא אנדריי, זמר צעיר של חברת אופרה, המשתוקק לקבל את התפקיד של הרמן ב"מלכת העלה", שזה הסיכוי שלו להתפרסם. אשה מנוסה ודיווה בשם אנה מחליטה לנצל את תשוקתו. על העבודה בסרט איוואן קיבל את הפרס עבור השחקן הראשי הטוב ביותר בטקס פרסי נשר הזהב. בשנת 2020 הוא שיחק בסרט "איקריה". מדיה וקבצים בנושא איוואן יאנקובסקי בוויקישיתוף איוואן יאנקובסקי, ברשת החברתית אינסטגרם איוואן יאנקובסקי, במסד הנתונים הקולנועיים IMDb (באנגלית) איוואן יאנקובסקי, במסד הנתונים הקולנועיים KinoPoisk (ברוסית) "Иван Янковский". VokrugTV. "Иван Янковский, биография, новости, фото - узнай все!". uznayvse. "Иван Янковский". Russia-1. Gennadiy Ustiyan. "«Мне нравится падать и ударяться»". Interview. אורכב מ-המקור ב-2018-03-13. נבדק ב-2020-04-05. "В Сочи завершился фестиваль "Кинотавр"". TASS. Gennadiy Ustiyan. "«Мне нравится падать и ударяться»". Interview. אורכב מ-המקור ב-2018-03-13. נבדק ב-2020-04-05. "Иван Янковский получил кинопремию "Золотой орел" за лучшую мужскую роль". RIA Novosti. Limited, Alamy. "Stock Photo - Moscow, Russia. 27th Jan, 2017. Russian actor Ivan Yankovsky who has won the Best Leading Actor award, Russian film director Kirill Pletnyov who has won the Best Short Film". Alamy.
בויאן ורוצ'ינה

בויאן ורוצ'ינה (בקרואטית: Bojan Vručina; נולד ב-8 בנובמבר 1984) הוא כדורגלן קרואטי, המשחק בעמדת החלוץ בבוראק. אחרי שסיים את גיל הנוער במחלקות הנוער של פודראווינה וואראז'דין, ורוצ'ינה החל אל קריירת הבוגרים שלו בקבוצת סלאבן בלופו מהליגה הקרואטית במהלך המחצית השנייה של עונת 2003-04. בינואר 2008 הצטרף בהשאלה לקבוצת דיסבורג מהליגה הגרמנית. את הופעת הבכורה שלו ערך ב-2 בפברואר כשעלה מהספסל במשחק מול בורוסיה דורטמונד שנגמר בתוצאת תיקו 3-3. ורוצ'ינה התקשה למצוא את מקומו בדיסבורג וערך רק שמונה הופעות במדי הקבוצה, בשבעה מהם עלה מהספסל. בסיום העונה, בעקבות ירידת דיסבורג לליגה הגרמנית השנייה, חזר ורוצ'ינה לסלאבן בלופו. בקיץ 2008 היה שותף אינטגרלי בסלאבן בולפו להעפלתה בפעם הראשונה בהיסטוריה לסיבוב הראשון בליגה האירופית. סלאבן בולפו נכשלה לבסוף להפעיל לשלב הבתים אחרי שהפסידה לצ'סקא מוסקבה. ורוצ'ינה המשיך ביכולת הטובה שלו בקבוצה הקרואטית וסיים את העונה הנוכחית כמלך שערי הקבוצה עם ארבע עשר שערים. ב-28 בינואר 2010, חתם לשלוש וחצי שנים בהפועל תל אביב והיה חלק מזכייתה בדאבל- זכייה בגביע המדינה ובאליפות ליגת העל. בתום עונה זו עזב את ישראל וחתם בפנרראיקוס מהליגה הראשונה ביוון אך לאחר שלושה משחקים בלבד במדי הקבוצה, נפצע בברך ונאלץ לעבור ניתוח שהרחיק אותו מהמגרשים לתקופה של כחצי שנה. בדצמבר 2011 הוחלט על הפסקה הדדית של חוזהו בקבוצה היוונית וורוצ'ינה חזר לסלאבן בולפו בהעברה חופשית. . בקיץ 2012 חתם בקאפושוואר מליגת העל ההונגרית ובתום העונה הנוכחית אחרי שלושים הופעות ושלושה שערים חתם לשנתיים בשקנדיה מליגת העל המקדונית בה ערך כחמישים ושש הופעות וכבש שלושים שערים. ב-2016 חתם בטריקלה מהליגה השלישית ביוון ואחרי כחצי שנה עבר לרודאר ולנג'ה מליגת העל הסלובנית. ב-2017 עבר לשבאב אל אורדון אל קדיסיה מליגת העל הירדנית. בעונה שלאחריה חתם בווילדון האוסטרית ובתום העונה הצטרף לבוראק. ב-2006 זכה ורוצ'ינה בחמישה גביעים בינלאומיים יחד עם נבחרת קרואטיה עד גיל 21. ב-2009 זכה לזימון בכורה לנבחרת קרואטיה הבוגרת לקראת משחקה במקודמות מונדיאל 2010 נגד נבחרת אנדורה. בויאן ורוצ'ינה, באתר Transfermarkt בויאן ורוצ'ינה, באתר Soccerway בויאן ורוצ'ינה, באתר WorldFootball.net בויאן ורוצ'ינה, באתר FootballDatabase.eu
פרווניתיים

פרווניתיים (שם מדעי: Theraphosidae; נקראים גם טרנטולות) היא משפחת עכבישים גדולי ממדים מהקבוצה מיגלומורפה, המכילים את המינים הכבדים ביותר מבין העכבישים החיים, כשהגדול מביניהם הוא תראפוזה בלונדי שמוטת רגליו מגיעה עד ל-30 ס"מ ומשקלו ל-130 גרם. כפי ששם המשפחה מרמז הם בעלי שערות צורבות דמויות פרווה לאורך גופם. מינים אלה חיים לאורך האזור הטרופי והאזור הסובטרופי בכל היבשות, והמין פרוונית שחורה מצוי בטבע בישראל. בהתאם לנתונים של World Spider Catalog המשפחה כוללת כ-150 סוגים. Acanthopelminae Aviculariinae Eumenophorinae Harpactirinae Ischnocolinae Ornithoctoninae Poecilotheriinae Selenocosmiinae Selenogyrinae Spelopelminae Stromatopelminae Theraphosinae Thrigmopoeinae בני משפחת הפרווניתיים ניזונים מחרקים, עכברים ויונקים קטנים, לטאות, צפרדעים, עטלפים ועופות קטנים. הפרווניתיים נפוצים כמעט בכל חצי הכדור הדרומי ואף מצפונה לו. בית הגידול הטבעי של הטרנטולות שוכנות הקרקע הוא עלי שלכת יבשים שנשרו אל הקרקע ומחילות, או מחילות תחת אבנים וגזעי עצים. לעיתים ישכנו תחת עצם כלשהו אף ללא מחילה. הטרנטולות שוכנות העצים חיות, כפי שמרמז שמן, על צמחייה מסוגים שונים, שיחים ואף על צמרות עצים. בכל הטלה של בני משפחת הפרוונית מטילה הנקבה בין 100 ל-2000 ביצים, עליהם היא שומרת במשך 6–7 שבועות, בהתאם למין. אורך החיים של הטרנטולות הוא מהגבוהים בעולם פרוקי הרגליים: הנקבות יכולות לחיות במינים מסוימים עד ל-50 שנים. הזכרים מאריכי חיים פחות ותוחלת חייהם 5–12 שנים, בהתאם למין. מוטת הרגליים של טרנטולה בוגרת יכולה להגיע עד ל-30 סנטימטר. על אף גודלן ודמותן המאיימת, הפרווניות לרוב אינן מזיקות לאדם, אלא לכאלה הרגישים במיוחד לנשיכותיהן. גופן של רוב הטרנטולות מכוסה שערות דקות ומבריקות, מעין קטיפה, ובטנן של אלו מהעולם החדש, כמו למשל לבנת הברכיים הענקית מכוסה שערות צורבות, בעלות מנגנון נעיצה חד כיווני, שמועפות בעת הצורך על התוקף, וגורמות לגירוי. טרנטולות אלו בדרך כלל אינן נושכות, והארס משמש אותן אך ורק לתפיסת הטרף ושיתוקו. לעומתן, טרנטולות מהעולם הישן, כמו הקובלט בלו, מסתמכות על ארסן החזק יותר, ואין להן שערות צורבות. בארץ ישראל מין אחד מוגדר ממשפחת הפרווניתיים, פרוונית שחורה, שלא נחקר דיו (קיימים בו לפחות שלושה מינים שטרם סווגו), ונחשבה בעבר לגדולה בעכבישי ישראל. מדיה וקבצים בנושא פרווניתיים בוויקישיתוף אסף רונאל, צפו: עכבישי ענק צדים חיות באמזונס, באתר הארץ פרווניתיים, באתר ITIS (באנגלית) פרווניתיים, באתר NCBI (באנגלית) פרווניתיים, באתר Animal Diversity Web (באנגלית) פרווניתיים, באתר האנציקלופדיה של החיים (באנגלית) פרווניתיים, באתר GBIF (באנגלית) רבייה אצל טרנטולות(הקישור אינו פעיל) אנטומיה של הטרנטולה(הקישור אינו פעיל) פרווניתיים, באתר אנציקלופדיה בריטניקה (באנגלית) "מִשְׁפַּחַת הַפַּרְוָנִיתִיִּים (Theraphosidae)" באנציקלופדיית החי והצומח של ארץ ישראל, כרך 2 – "חסרי חוליות יבשתיים", בעריכת גרשום לוי, הוצאת משרד הביטחון , עמ' 39–40 פרוונית שחורה באתר חרקים עולם קטן בגדול אלכס דורון, עכביש ענק התגלה בישראל, באתר nrg‏, 13 בינואר 2010
פורד פלקון XM

פורד פלקון XM (באנגלית: Ford Falcon XM) היא מכונית משפחתית גדולה מתוצרת יצרנית הרכב Ford Australia (אנ'), חברת בת של פורד אשר יוצר בין השנים 1964–1965 באוסטרליה 4 דלתות - סדאן (6 נוסעים: 3+3) 2 דלתות - קופה - הרדטופ 4 דלתות - סטיישן 2 דלתות - מסחרית 2 דלתות - טנדר (בתצורה "Falcon Utility") יוצרו 47,039 יחידות. דגמי "פורד פלקון XM" יוצרו בין פברואר 1964 - פברואר 1965 דגמי "פורד פלקון XM" שירתו באוסטרליה כמוניות ו-ניידות משטרה (ראו תמונות) 4 דלתות (דגם סדאן) מנועי בנזין בפוזיציה אורכית : 2.4 ליטר, 2.8 ליטר, 3.3 ליטר סוג הנעה : הנעה אחורית 4x2 מערכת חשמל - 12 וולט תאוצה בין 0–100 קמ"ש היא 16.3 שניות (דגם סדאן - 4 דלתות, מנוע 2,360 סמ"ק מחיר היחידה (דגם סדאן, מנוע 2.3 ליטר המשודך לגיר ידני) עמד על 1,051 לירה שטרלינג אוסטרלית (שנת 1964) מחיר היחידה (דגם סדאן, "דה לוקס") עמד על 1,114 לירה שטרלינג אוסטרלית (שנת 1964) מחיר היחידה (דגם פוטורה (Futura) סדאן) עמד על 1,288 לירה שטרלינג אוסטרלית (שנת 1964) מחיר היחידה (דגם קופה-הרדטופ "דה-לוקס") עמד על 1,215 לירה שטרלינג אוסטרלית (שנת 1964) בסיסי. דה-לוקס. "פורד פלקון XM", דגם "דה-לוקס", שנת 1964 (לקוח מ"ברושור" היצרן) "פורד פלקון XM" "פורד פלקון XM" "פורד פלקון XM" - קופה "פורד פלקון XM", שנת 1964 - קופה "פורד פלקון XM", שנת 1964 - מסחרית "פורד פלקון XM" - מסחרית "פורד פלקון XM", שנת 1964 - סטיישן "פורד פלקון XM", שנת 1964 - סטיישן "פורד פלקון XM", שנת 1964 - טנדר מסוג "utility" "פורד פלקון XM" - טנדר מסוג "utility" "פורד פלקון XM", דגם "דה-לוקס", שנת 1964 - מונית "פורד פלקון XM", שנת 1964 - ניידת משטרה פורד פורד פלקון פורד פלקון XP פורד פלקון XG פורד פלקון ED פורד XY פלקון GT פורד פלקון EL מדיה וקבצים בנושא פורד פלקון XM בוויקישיתוף "פורד פלקון XM" דגמי 1964-1965 uniquecarsandparts.com.au/falcon_XM_technical_specifications "פורד פלקון XM" דגם הרדטופ דה-לוקס, מנוע 3,273 סמ"ק, שנת 1964 - מפרט catalog.com/car/1964/998870/ford_falcon_deluxe_hardtop_200 "פורד פלקון XM" - מפרט automobile-catalog.com/make/ford_australia/falcon_fairmont_futura_1gen/xm_falcon_base_sedan/1964 "פורד פלקון XM" uniquecarsandparts.com.au/car_info_ford_falcon_xm "פורד פלקון XM", דגם סדאן, מנוע 2.4 ליטר - מפרט automobile-catalog.com/car/1964/999290/ford_falcon_sedan_
מפל קרח

מפל קרח (באנגלית: icefall) הוא חלק מקרחון המאופיין בזרימה מהירה יחסית לשאר חלקי אותו קרחון, ובמשטח מבוקע ותלול. יש להבדיל בין מפל קרח, שהוא סוג של קרחון שזרימתו מהירה, לבין מפל מים הקופא בעונת החורף, שאף הוא מכונה "מפל קרח". בשל מאפיינים אלה, מכונה חלק זה של הקרחון "מפל קרח" בדומה ל"מפל מים" ביחס לנהר (שכן גם במפל המים נעים במהירות יחסית גבוהה ליתר חלקי הנהר, ופני המפל סוערים ביחס לנהר). מפלי קרח נוצרים במקומות בהם גדות הקרחון מצירות את זרימת הקרחון, או שהקרחון זורם מעל מתלול. בעוד שקרחון זורם על פי רוב במהירות של כמה מאות מטרים בשנה, מפל קרח זורם במהירות רבה יותר - שיכולה להגיע לקילומטרים בשנה. בניגוד לזרימת קרחון, זרימה מהירה זו גורמת לשינוי בפני השטח של הקרחון - ולכן פני מפל הקרח מחורצים, סדוקים ובתרוניים, וחלקים ממפל הקרח יכולים להתמוטט בפתאומיות ובלי אזהרה - ולכן הטיפוס על מפלי קרח מסוכן ביותר. יחד עם זאת, בשל יופיים מהווים אתרי הקרח יעד טיפוס אטרקטיבי. גובהם של מפלי הקרח השונים שונה ביותר. גובהו של מפל הקרח היורד מקרחון רוזוולט, שעל המורדות הצפוניים של הר בייקר, ברכס קסקייד שבארצות הברית הוא 730 מטרים. מפל קרח יכול להיות גדול ביותר, לדוגמה, רוחבו של מפל הקרח הזורם אל קרחון לאמברט שבאנטארקטיקה 7 קילומטרים, אורכו 14 קילומטרים, ואולם הוא נופל גובה של 400 מטרים (מחצית מגובהו של מפל הקרח בקרחון רוזוולט). קרחון ימי שוברת קרח גאומורפולוגיה קרחונית כיפת קרח קרחון ימי שדה קרח מדף קרח הדום קרח טיפוס על מפל הקרח חומבו בדרך לפסגת האוורסט, סרטון באתר יוטיוב הסכנה בטיפוס על מפל הקרח חומבו שעל הר האוורסט מפל הקרח הזורם אל קרחון לאמברט באתר נאס"א
פסגת פריגה

פסגת פריגה (באנגלית: Frigga Peak) היא פסגה בחוף המזרחי של ארץ גרהאם, שבאנטארקטיקה. הפסגה ממוקמת לגדתו הדרומית של קרחון אנדרסון. גובהה של הפסגה 1,570 מטרים מעל פני הים. הפסגה מופתה לראשונה על ידי סקר שטחי חסות איי פוקלנד. הפסגה צולמה מן האוויר בשנת 1947, על ידי משלחת החקר האנטארקטית רון. שמה של הפסגה ניתן לה על ידי אנשי סקר חסות איי פוקלנד. הפסגה הייתה מוקפת עננים בעת שהתגלתה, ולכן נקראה על שם האלה פריג (באנגלית נהגה "פריגה") מהמיתולוגיה הנורדית, הטווה עננים, על פי מיתולוגיה זו. בעקבות מתן שם זה לפסגה זו, נקרא ההר הסמוך הר אודין, על שם האל אודין, שעל פי המיתולוגיה הנורדית הוא בעלה של פריגה. פסגת פריגה באתר הסקר הגאולוגי של ארצות הברית פסגת פריגה באתר הגאזט האנטארקטי המשווה SCAR של ממשלת אוסטרליה מפת אזור פסגת פריגה מחשבון מרחקים - המרחק בין פסגת פריגה לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
My Life Is Going On

My Life Is Going On הוא סינגל שהוקלט על ידי הזמרת הספרדייה ססיליה קרול והדי ג'יי הטורקי בוראק יתר (אנ'). השיר יצא לאור ב-10 ביוני 2017, על ידי חברות התקליטים טיים רקורדס ווורנר. רמיקס של השיר שימש כשיר הנושא של סדרת הטלוויזיה המצליחה "בית הנייר". השיר הולחן על ידי המלחין הספרדי מאנל סאנטיסטבאן. מילות השיר נכתבו על ידי הזמרת ססיליה קרול, שלטענתה קיבלה השראה למילות השיר מדמותה של "טוקיו", מסדרת הטלוויזיה "בית הנייר". לשיר פורסמו שני וידאו קליפים רשמיים. נכון לאפריל 2020, הווידאו קליפ שפורסם על ידי סדרת הטלוויזיה "בית הנייר" זכה ל-69 מיליון צפיות, והווידאו קליפ שפורסם על ידי חברת התקליטים "טיים רקורדס" זכה ל-40 מיליון צפיות. השיר הגיע למקום השמיני במצעד השירים הרשמי של איטליה, ולמקום ה-24 במצעד הפזמונים הבינלאומי השנתי של גלגלצ. נכון לאפריל 2020, מונה ההאזנות של השיר ברשת הזרמת המדיה ספוטיפיי עומד על כ-225 מיליון. אתר האינטרנט הרשמי של My Life Is Going On סרטון השיר "My Life Is Going On" באתר יוטיוב RTL 102 5 Hit Radio s.r.l, Burak Yeter & Cecilia Krull - My Life Is Going On - RTL 102.5, rtl.it (באיטלקית) Burak Yeter & Cecilia Krull - My Life Is Going On (Burak Yeter Remix) (Radio Date: 06-07-2018), EarOne Celia Fern, ez, The Theme Song for "La Casa de Papel" Is a Spotify Hit, Oprah Magazine, ‏2020-03-27 (באנגלית) La Casa de Papel | My Life Is Going On - - Cecilia Krull (Vídeo Oficial), סרטון באתר יוטיוב (אורך: 3:32) Burak Yeter & Cecilia Krull - My Life Is Going On (Burak Yeter Remix) (Lyric Video), סרטון באתר יוטיוב (אורך: 3:54) וואלה! תרבות‏, המצעד השנתי של גלגלצ ו-וואלה! NEWS לשנת 2018: קבלו את שירי השנה, באתר וואלה, 31 בדצמבר 2018 CERTIFICADOS, Pro-Música Brasil (ב־Brazilian Portuguese)
ראש מטה הכוחות המזוינים (צרפת)

ראש מטה הכוחות המזוינים (בצרפתית: Chef d'État-Major des Armées, בקיצור: CEMA) הוא מפקד הכוחות המזוינים של צרפת. הוא ממונה בידי נשיא צרפת ומאושר בידי ראש הממשלה. ה-CEMA אחראי על הפעלת הכוחות והפיקוד על מבצעים צבאיים. סמכותו מוגבלת רק בנושא לוחמה גרעינית. הוא היועץ הצבאי של הממשלה. מאז שנות החמישים מכהן בתפקיד קצין בדרגת גנרל חמישה כוכבים (OF – 9), מהצבא, מחיל הים או מחיל האוויר. החל מ-20 ביולי 2017 מכהן בתפקיד פרנסואה לקואנטר. נשיא צרפת הוא המפקד העליון של הכוחות הצבאיים הצרפתיים. שר הכוחות המזוינים מופקד על ניהול כוחות הצבא ומדיניות ההגנה. הוא מדווח לנשיא. ראש המטה מדווח לשר הכוחות המזוינים. התפקיד המקביל בצה"ל הוא הרמטכ"ל. במהלך מלחמת העולם הראשונה ורוב מלחמת העולם השנייה, סמכותו של ראש המטה הכללי הייתה מוגבלת יחסית, ולמפקדי הכוחות השונים (צבא, צי, אוויר) ניתנה עצמאות רבה. שארל דה גול אשר שימש כמפקד העליון של צבא צרפת החופשית, מינה לקראת סוף מלחמה העולם השנייה את אנטואן בייתואר כמפקד בפועל של הצבא. לאחר המלחמה, כשהוקם מחדש הצבא הצרפתי, התנגדו ראשי הכוחות בתקיפות להותרת משרת ראש המטה על כנה מחשש שיאבדו את עצמאותם, אולם חרף זאת, נוסד התפקיד ב-28 באפריל 1948. הראשון לאייש אותו היה שארל לשר. לארגון המשותף והארגון הכללי של הכוחות המזוינים. להציג את הצורך במשאבי אנוש אזרחיים וצבאיים של הכוחות המזוינים והארגונים המשותפים. למצב הצבאי והמורל של הזרועות וארגונים משותפים. להגדרת המתכונת הכוללת של ההכוחות המזוינים והשתלבות יכולתם. להכנה וכוננות הצבא להפעלה. הוא מגדיר את יעדי ההכשרה ובודק את יכולתם למלא את משימותיהם. לתמיכה בכוחות המזוינים. הוא קובע את הארגון הכללי ואת היעדים. למודיעין הצבאי. קובע את הכיוון הכללי של המחקר וניצול המודיעין הצבאי ובעל סמכות על הכוונת המודיעין הצבאי. ליחסי צבא בינלאומיים. הוא אחראי על היחסים עם צבאות זרים והמבנים הצבאיים של האיחוד האירופי וארגון האמנה הצפון אטלנטית (נאט"ו). על ראשי המטות של כל אחד משלוש הזרועות, אוויר, ים, יבשה. על מפקדי הכוחות מעבר לים, בפולינזיה הצרפתית ובקלדוניה החדשה, ומפקדי כוחות צרפת בחו"ל וצוותיהם המשותפים. על המפקדים הכלליים של אזורי ההגנה של צרפת (OGZD). על המפקד הכללי של הכוחות המיוחדים (GCOS) על המטה הכללי ואגפיו. משרד הכוחות המזוינים (צרפת) צבא צרפת חיל האוויר הצרפתי הצי הצרפתי פיקוד המבצעים המיוחדים של צרפת אתר האינטרנט הרשמי של ראש מטה הכוחות המזוינים (בצרפתית) אתר האינטרנט הרשמי של ראש מטה הכוחות המזוינים (באנגלית) Fonction, Ministre des armées, ‏16 באוקטובר 2018
מצוק בנסון

מצוק בנסון או סלע בנסון (באנגלית: Benson Bluff) הוא מצוק סלע בצורת משולש, ברכס בריטניה שבאנטארקטיקה. גובהו של המצוק 1,300 מטרים מעל פני הים. המצוק נמצא בצידו המערבי של מפל הקרח ראגוצקי. שמו של המצוק ניתן לו על ידי הוועדה המייעצת לשמות אנטארקטיים. המצוק נקרא על שמו של דייל פ. בנסון (Dale P. Benson), קרטוגרף שעבד בסקר הגאולוגי של ארצות הברית, שערך סקרים בתחנת הקוטב הדרומי, בין השנים 1993 – 1994, והשתתף בפרויקט הפוטוגרמטריה הראשון המנוהל על ידי GPS. מצוק בנסון באתר הסקר הגאולוגי של ארצות הברית מצוק בנסון באתר הגאזט האנטארקטי של ממשלת אוסטרליה מצוק בנסון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
יהושע משה

הרב יהושע (ברוך) משה יחזקאל (ט' בטבת ה'תר"ן, 1 בינואר 1890, בגדד - 29 בדצמבר 1978, גבעתיים) היה אב בית הדין האחרון של יהדות בגדאד, והרב הראשי הראשון של העיר גבעתיים. נולד בבגדד, עיראק לאבי רבי משה בן יחזקאל ולצלחה. האב היה תלמידו המובהק של רבי יוסף חיים, והעביר לבני ביתו הרבה מתורתו. בצעירותו למד מפי הרב ראובן יוסף בלבול, ולאחר מכן במדרש תלמוד תורה מפי רבי מנשה שהרבני ובמדרש בית זלכה, והיה תלמידם של הרבנים יהודה פתיה ושמעון אגסי. נשא את טובה, בת הרב ששון משה דנגור. בשנת ה'תרע"ב (1912), בהיותו בגיל 22, הוסמך מפי הרב אברהם הלל ובית דינו. למד והוסמך לשחיטה על ידי הרב אליהו כנוש. עם פרוץ מלחמת העולם הראשונה, נמלט לבצרה כדי להימלט מגיוס, ושימש שם כדיין. שב לבגדד בשנת ה'תר"ף (1920), וכיהן כסופר בית הדין וכשוחט. בשנת ה'תר"ץ התמנה לדיין, להצטרף לוועד הרבני בבגדד. בשנת ה'תש"ז נתמנה לאב בית הדין. היה ידוע גם כמוהל מומחה, ורוב התינוקות היהודים, וגם רבים מהמוסלמים, נימולו על ידו. בי"ב באייר ה'תשי"א עלה לישראל במסגרת מבצע עזרא ונחמיה, והתגורר בגבעת שאול בירושלים. בהבחירות לכנסת השנייה התמודד במקום ה-14 ברשימת "אמוני ישראל" של הרב אליהו כי טוב, אך הרשימה לא עברה את אחוז החסימה. לאחר כשנה התמנה לרב העיר גבעתיים, משרה בה נשא עד לפטירתו. ייסד בגבעתיים בית כנסת ספרדי "בית אל", לאחר שזמן רב התפילות היו נערכות בכיתת בית הספר, וכן את בתי המדרש "אמת ליעקב ותתפלל חנה" ו"פני יהושע". היה סגן יו"ר "ועד הרבנים פליטי עיראק בישראל". נפטר בכ"ט בכסלו ה'תשל"ט, 29 בדצמבר 1978, ונקבר בבית הקברות נחלת יצחק. קץ הימין - אנציקלופדיה אלפביתית לחכמי יהדות בבל, בעיקר בדורות האחרונים. ירושלים ה'תשכ"ז. שם הספר רומז לכינוי שהדביק לו בצעירותו הרב צדקה חוצין, המבוסס על ראשי התיבות של שמו: יהושע משה יחזקאל. אוזני יהושע - ליקוט מפסקי ספרות השו"ת לפי נושאים, חידושים על התלמוד ועל ספר "זבחי צדק" לרבי צדקה חוצין ועל התנ"ך ורמזים. ירושלים ה'תשל"ב. מאיר כהן, אבירי בבל, ה'תשע"ד, עמ' רצ-רצא. חכם יהושע משה ע"ה, "האתר העיראקי". הרב הרצל חודר, סיפורי צדיקים - הרב יהושע משה, באתר YouTube. בן ציון רוזנפלד, הרב יהושע משה – רב העיר הספרדי הראשון של גבעתיים, בתוך ליבי במזרח קץ הימין עמ' צט כהן כתב שהיה זה בשנת ה'תשט"ז, אך על פי עדותו (בפתיחה ל"קץ הימין", עמ' ו) היה זה כשנה לאחר עלייתו ארצה ועד הרבנים פליטי עיראק בישראל, הצופה 24 ביוני 1955. יהושע משה, באתר Gravez
העיירה שלנו (סרט, 1940)

העיירה שלנו (באנגלית: Our Town) הוא סרט קולנוע אמריקאי משנת 1940 בבימויו של סם ווד עם ויליאם הולדן ומרתה סקוט (אנ') בתפקידים הראשיים. התסריט מבוסס על מחזה בשם זה מאת תורנטון וילדר משנת 1938 שזיכה אותו בפרס פוליצר. המחזה עבר מספר עיבודים לסרט טלוויזיה, לבלט ולאופרה. וילדר השתתף בכתיבת התסריט והסכיס לדרישת המפיק סול לסר לשנות את הסוף ליותר אופטימי בכך שהגיבורה לא מתה אלא נשארת בחיים. הסרט היה מועמד לארבעה פרסי אוסקר - פרס אוסקר לסרט הטוב ביותר, פרס אוסקר לשחקנית הטובה ביותר (מרתה סקוט), פרס אוסקר לפסקול המקורי הטוב ביותר (אהרן קופלנד) ופרס אוסקר למיקס הסאונד הטוב ביותר. כמו במחזה, יש כאן דמות של "מנהל במה" (Stage Manager) המספר לאורך הסרט על העיירה ואנשיה, אותו מגלם פרנק קרייבן (אנ'), שהשתתף גם בכתיבת התסריט. הסרט מתאר את החיים בעיירה קטנה בניו המפשייר בשנים 1901–1913. העיירה Grover's Corners (שם פיקטיבי) נמצאת בניו המפשייר. אין בה כל דבר מיוחד, 2,642 תושבים, רחוב ראשי, רופא, חלבן, מחלק עיתונים, כומר, קברן, מנצח מקהלת הכנסייה, רכלנית העיירה ועוד. העלילה מתחילה ב-1901 ומתרכזת בשתי משפחות שגרות זו לצד זו. משפחת גיבס - מר גיבס (תומאס מיצ'ל), גב' גיבס (פיי ביינטר) וילדיהם ג'ורג' (ויליאם הולדן) ואחותו הצעירה רבקה. מר גיבס הוא רופא העיירה. משפחת וב - מר וב (גאי קיבי), גב' וב (באולה בונדי) וילדיהם אמילי (מרתה סקוט) וואלי. מר וב הוא בעל העיתון המקומי. ג'ורג' ואמילי לומדים באותה כיתה ומתפתחת בינם אהבה שיודעת עליות ומורדות. אמילי מאשימה את ג'ורג' שהוא שקוע כל הזמן בבייסבול ומזניח אותה. ג'ורג' רוצה לעזוב את הבית וללמוד חקלאות כדי לרכוש לבסוף את החווה של דודו אבל כשהוא מתבונן באמילי העצובה הוא מודיע לה כי החליט להישאר בעיירה וללמוד חקלאות בדרך עצמאית. הם מחליטים להתחתן. 1904 - חתונתם של ג'ורג' ואמילי נערכת בכנסייה. לאחר החתונה רוכש ג'ורג' חווה בכסף שנתנה לו אמו שחסכה כל חייה 350 דולר כדי לראות פריז. העלילה עוברת ל-1913. אמילי חולה מאוד בעת לידת בנה השני. היא הוזה ובדמיונה היא רואה עצמה כבת 16, מבקרת בבית הקברות בעיירה וצופה על קברות האנשים שהכירה, נכנסת לביתה וצופה בהוריה ובאחיה החוגגים לה יום הולדת. לבסוף נשמעת בכיית תינוק. ג'ורג' נכנס לחדרה והיא פוקחת את עיניה ומחייכת בשמחה (בניגוד למחזה בו היא מתה). מדיה וקבצים בנושא העיירה שלנו בוויקישיתוף "העיירה שלנו", במסד הנתונים הקולנועיים IMDb (באנגלית) "העיירה שלנו", באתר נטפליקס "העיירה שלנו", באתר AllMovie (באנגלית) "העיירה שלנו", באתר Rotten Tomatoes (באנגלית) "העיירה שלנו", באתר אידיבי "העיירה שלנו", במסד הנתונים הקולנועיים KinoPoisk (ברוסית) קדימון להעיירה שלנו, באתר יוטיוב העיירה שלנו, באתר TCM
קרחון לאמברט

קרחון לאמברט או קרחון למברט (באנגלית: Lambert Glacier) הוא זרם קרח גדול ממדים (הניזון על ידי מפל קרח יוצא דופן בגודלו) באזור מזרח אנטארקטיקה שבאנטארקטיקה. הקרחון הוא הקרחון הגדול בעולם. אורכו 400 קילומטרים, רוחבו 85 קילומטרים ועומקו 2,500 מטרים. הקרחון מנקז 8% מגיליון הקרח האנטארקטי, מדרום וממזרח להרי הנסיך צ'ארלס. הקרחון זורם לכיוון צפון ונשפך אל מפרץ פרידז אל תוך מדף הקרח אמרי. הקרחון מופה לראשונה בשנת 1952 על ידי הגאוגרף האמריקאי ג'ון ה. רוסקו (John H. Roscoe), שחקר אזור זה באופן מפורט בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה בעונת המחקר (הקיץ האוסטרלי) 1946–1947. הקרחון מופה מחדש בשנת 1956 על ידי משלחת החקר האנטארקטית הלאומית של אוסטרליה. רוסקו, שמיפה את הקרחון, קרא לו "קרחון בייקר שלוש" (באנגלית: Baker Three Glacier) - שם הקוד של מטוסי הצילום, שביצעו שלוש טיסות צילום באזור במרץ 1947. הקרחון הופיע בגאזט השמות האנטארקטיים ה-14 של ארצות הברית (בשנת 1956) - אך לא הופיע במפות שפורסמו לאחר מכן. בעקבו זאת, ניתן לקרחון שם חדש בשנת 1957 על ידי ועדת השמות האנטארקטית של אוסטרליה (שלא הייתה מודעת לשם הישן), בעקבות המיפוי על יד משלחת החקר האנטארקטית הלאומית של אוסטרליה. ועדת השמות קראה לקרחון על שמו של ברוס פ. לאמפרט (Bruce P. Lambert), מנהל סוכנות המיפוי של משרד הפיתוח הלאומי של אוסטרליה (Australian Department of National Development). הקרחון חשוב מאוד במחקר שינויי האקלים בעקבות התחממות כדור הארץ מאחר שלשינויים קטנים מאוד באקלים יש השלכות מרחיקות לכת על זרימת הקרח במורד הקרחון. מרבית המחקרים על קרחון למברט נעשים באמצעות חישה מרחוק בגלל תנאי מזג האוויר הקשים באזור, שאינם מאפשרים מחקר באתר. תצלומי לוויין מאפשרים מדידה של קצב זרימת הקרחון היורד מרמת הקוטב המכסה את מזרח אנטארקטיקה. מהירות הקרחון (ראו תמונה משמאל), בעיקר קצב שפיכתו למדף הקרח אמרי, מאפשרת מדידה של השפעת שינוי האקלים על רמת הקוטב כולה. • Ren, J., Allison, I., Xiao, C. et al., Mass balance of the Lambert Glacier basin, East Antarctica, Sci. China Ser. D-Earth Sci. 45, 842–850 (2002). https://doi.org/10.1007/BF02879518 • Gong, Y., Cornford, S. L., and Payne, A. J., Modelling the response of the Lambert Glacier–Amery Ice Shelf system, East Antarctica, to uncertain climate forcing over the 21st and 22nd centuries, The Cryosphere, 8, 1057–1068, https://doi.org/10.5194/tc-8-1057-2014, 2014 מדיה וקבצים בנושא קרחון לאמברט בוויקישיתוף קרחון לאמברט באתר הסקר הגאולוגי של ארצות הברית קרחון לאמברט באתר הגאזט האנטארקטי של ממשלת אוסטרליה קרחון לאמברט באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון לאמברט לאתרים סמוכים מידע גאוגרפי והיסטורי Antarctic Glacier May Yield Clues To Global Climate Change